- Hindi News
- National
- मुक्तिधाम पदाधिकारियों ने सांसद से की चारदीवारी निर्माण की मांग, सौंपा ज्ञापन
मुक्तिधाम पदाधिकारियों ने सांसद से की चारदीवारी निर्माण की मांग, सौंपा ज्ञापन
मुक्तिधाम सेवा समिति के पदाधिकारियों ने सोमवार को सर्किट हाउस में क्षेत्रीय सांसद डॉ. मनोज राजोरिया से मुलाकात की जिसमें मुक्तिधाम के विकास एवं चारदीवारी निर्माण के लिए सांसद निधि से राशि आवंटन करने की मांग की।
मुक्ति धाम सेवा समिति के अध्यक्ष मुन्नालाल गोयल एवं संरक्षक शंकर लाल सोनी, सचिव संजीव श्रीवास्तव एवं नरेंद्र तोमर ने सोमवार को सांसद से मुलाकात की जिसमें बताया कि मुक्तिधाम की चार दीवारी नहीं है। जिससे उसका रखरखाव करने में परेशानी रही है। इसीलिए मुक्तिधाम के विकास एवं चार दीवारी निर्माण के लिए राशि आवंटित की जाए। इस पर सांसद मनोज राजोरिया ने मुक्तिधाम की नवीन चार दीवारी के लिए 35 लाख रुपए स्वीकृत करने की घोषणा की। मुक्तिधाम सेवा समिति के सचिव संजीव श्रीवास्तव ने बताया कि मुक्तिधाम के विकास के लिए धौलपुर के समस्त जनप्रतिनिधियों, भामाशाह एवं नगर परिषद द्वारा विशेष योगदान रहा है। इसी कारण धौलपुर का मुक्तिधाम अत्याधुनिक सेवा सुविधाओं से संपन्न हो चुका है। आमजन के लिए वातानुकूलित मोक्ष वाहन, वातानुकूलित ताबूत, अस्थियों को रखने के लिए लॉकर, उचित लाइट व्यवस्था, पेयजल व्यवस्था, वाटर कूलर एवं अंतिम संस्कार के लिए लकड़ी और कंडे की उचित व्यवस्था है। मुक्तिधाम पर गैस आधारित शव दाह गृह निर्माण का कार्य भी प्रारंभ हो चुका है।
धौलपुर. चारदीवारी निर्माण की मांग पर सांसद को ज्ञापन सौंपते पदाधिकारी।
सांसद ने दिया 35 लाख रुपए देने का आश्वासन
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva